আমি মনে করি আমিও একজন ভিন্ন প্রকৃতির দ্বিচারি হব যদি আমি ঘুড়েফিরে শুধুমাত্র সমস্যার কথাই বলতে থাকি কোনো প্রকারের সমাধান না বলে। আমাদের এটা বোঝা প্রয়োজন যে সমস্যাটা শুধুমাত্র নেশাজাত দ্রব্যাদি নয়, নেশার প্রতি আসক্তি এবং তার দীর্ঘস্থায়ী কু-প্রভাব। সাধারণ মানুষজন যাদের নেশাসামগ্রী সেবন করতে বাধ্য কিংবা বোকা বানানো হয় তারা আসল অপরাধী নয়। আসল অপরাধী এই শৃঙ্খলের একেবারে উপরে থাকে, প্রায়শই নীরব, মাত্রাতিরিক্ত লাভের আশায় সমাজে নারকোটিক সামগ্রী ছড়ায়। এমন একেবারেই নয় যে যারা এই নেশাজাত সামগ্রী ক্রয় করে তারা মোটেই অপরাধী নয়, না। কিন্তু যদি সত্যিকারে আমরা এই অভিশাপের সাথে লড়াই করতে চাই,তবে আমাদের এই সমস্যাটাকে খুব গভীরে গিয়ে নীচ থেকে বোঝার চেষ্টা করতে হবে। প্রথম প্রশ্ন হল, কারা এই ড্রাগ মাফিয়া? এই 'মাফিয়া'রাই নেশাচক্রের আসল নাটের গুরু যারা এর উৎপাদন এবং বন্টনকে নিয়ন্ত্রন করে। এটা ওদের জন্য শুধুই একটা ব্যাবসা, এবং এই বিষয়ে ওরা খুবই ঠান্ডা মস্তিস্কের হয়। ওরাই আসল অভিযুক্ত যাদের গ্রেপ্তার করা উচিৎ এবং জেলে ভরা দরকার। এখন, দ্বিতীয় প্রশ্নে আসা যাক, "কারা এই নেশাখোর?"